**Rámcová zmluva o dielo č.: ..../2022**

podľa § 536 a nasl. zákona č. 513/1991 Zb. Obchodný zákonník v znení neskorších predpisov uzatvorená medzi nasledovnými zmluvnými stranami:

|  |  |
| --- | --- |
| **Objednávateľ:** | |
| obchodné meno: | **Odvoz a likvidácia odpadu a.s. v skratke: OLO a.s.** |
| sídlo: | Ivanská cesta 22, 821 04 Bratislava, Slovenská republika |
| IČO: | 00 681 300 |
| DIČ: |  |
| IČ DPH: |  |
| IBAN: |  |
| SWIFT / BIC: |  |
| zápis: | Obchodný register Okresného súdu Bratislava I, oddiel: Sa, vložka č. 482/B |
| kontaktná osoba: |  |
| tel.: |  |
| e-mail: |  |

a

|  |  |
| --- | --- |
| **Zhotoviteľ:** | |
| obchodné meno: |  |
| sídlo: |  |
| IČO: |  |
| DIČ: |  |
| IČ DPH: |  |
| IBAN: |  |
| SWIFT / BIC: |  |
| zápis: |  |
| kontaktná osoba: |  |
| tel.: |  |
| e-mail: |  |

Objednávateľ a zhotoviteľ spoločne ďalej len **“zmluvné strany”** a každý z nich samostatne ako **“zmluvná strana”**.

(ďalej len „**zmluva**“)

**I. Predmet zmluvy**

* 1. Predmetom tejto zmluvy je vykonanie diela podľa špecifikácie:

|  |  |  |  |
| --- | --- | --- | --- |
| **špecifikácia diela:** | | | |
| Zmluvné strany sa dohodli na uzatvorení tejto zmluvy v rozsahu a za podmienok ďalej uvedených. Zhotoviteľ bol vybraný ako úspešný uchádzač  v predmete zákazky s predmetom zákazky *„****Servis, údržba a preventívne prehliadky plynových zariadení na ZEVO“*** realizovanej prostredníctvom informačného systému JOSEPHINE (ďalej len „**verejné obstarávanie**“)***.***  Predmetom zmluvy je záväzok zhotoviteľa zabezpečiť pre objednávateľa pravidelný a nepravidelný servis zariadení objednávateľa (ďalej len „**servis**“) a dodanie náhradných dielov.  Podrobná špecifikácia diela (servis, náhradné diely) je uvedená v prílohe č. 1 Opis predmetu zákazky k tejto zmluve, ktorá je neoddeliteľnou časťou tejto zmluvy (ďalej len „**príloha č. 1**“). | | | |
| **odovzdanie zariadenia:**  Pri prevzatí zariadenia zmluvné strany podpíšu protokol o odovzdaní a prevzatí zariadenia do opravy a vykonajú zápis do montážneho denníka. | | | |
| **dodacia lehota:** | Zhotoviteľ je povinný vykonávať dielo podľa objednávok objednávateľa a v lehote určenej v objednávke.  Zhotoviteľ je povinný vykonať pravidelný servis v intervaloch uvedených v prílohe č. 1 na základe objednávok podľa bodu 11.1 VOP, ktoré budú obsahovať požadovaný druh plnenia a termín plnenia.  Zhotoviteľ sa zaväzuje, že po nahlásení vady/poruchy objednávateľom (nepravidelný servis), nastúpi na servisné práce najneskôr do šiestich (6) hodín (aj počas víkendov a sviatkov) od momentu nahlásenia vady zariadenia objednávateľom.  Zhotoviteľ je povinný dodať náhradné diely najneskôr do troch (3) pracovných dní odo dňa nahlásenia vady/poruchy, ak sú náhradné diely dostupné. | | |
| **miesto plnenia:** | Zariadenie na energetické využitie odpadu, Vlčie hrdlo 72, 821 07 Bratislava | | |
| **zmluvná cena:** | Uvedená v prílohe č. 2 Cena | **cena je:** | pevná  ; maximálna podľa rozpočtu |

* 1. Neoddeliteľnou súčasťou tejto zmluvy sú **Všeobecné obchodné podmienky** objednávateľa(ďalej aj „VOP“) zverejnené na webovom sídle objednávateľa https://www.olo.sk/vseobecne-obchodne-podmienky/, s ktorými sú zmluvné strany oboznámené a akceptujú ich v plnom rozsahu. Ustanovenia tejto zmluvy vrátane jej príloh majú prednosť pred VOP.

|  |  |
| --- | --- |
| **osobitné zmluvné podmienky sa:** | neuplatňujú  ; uplatňujú |
| **text osobitných zmluvných podmienok (ak sa uplatňujú):** | |
| 1. Pred vyhotovením objednávky na nepravidelný servis zhotoviteľ sa zaväzuje na e-mailovú výzvu objednávateľa zaslať objednávateľovi cenovú ponuku do dvoch (2) dní odo dňa zaslania tejto výzvy, pričom objednávateľ je oprávnený na základe tejto cenovej ponuky objednať dodanie náhradných dielov do desiatich (10) odo dňa doručenia cenovej ponuky zhotoviteľa. Cenová ponuka zhotoviteľa musí obsahovať podrobný rozpis prác a cenu týchto prác, dĺžku trvania opravy a použité náhradné diely s uvedením presného typového označenia a cenu za jednotlivé použité náhradné diely. Náhradné diely neuvedené v prílohe č. 1 môžu byť použité len po predchádzajúcom písomnom odsúhlasení objednávateľom. V prípade, ak je to potrebné, zmluvné strany sa dohodnú na vykonaní obhliadky zhotoviteľom pred zaslaním cenovej ponuky podľa tohto bodu tejto zmluvy. 2. Požiadavku na opravu vady/poruchy zariadenia nahlasuje objednávateľ telefonicky/e-mailom, pričom táto bude doplnená o písomnú objednávku, ktorá sa považuje za doručenú okamihom odoslania na e-mailovú adresu zhotoviteľa. 3. Objednávateľ pri nahlásení poruchy uvedie (i) stručný popis poruchy, (ii) meno zamestnanca objednávateľa a telefónne číslo, u koho si oprávnená osoba zhotoviteľa overí prijaté informácie, (iii) meno zamestnanca objednávateľa a telefónne číslo, ktorý prevezme od oprávnenej osoby zhotoviteľa vykonanú opravu a potvrdí montážny denník pečiatkou objednávateľa a podpisom zamestnanca objednávateľa. 4. Zhotoviteľ sa zaväzuje, že má počas platnosti tejto zmluvy vydané právoplatné oprávnenie podľa § 15 a § 16 vyhlášky Ministerstva práce, sociálnych vecí a rodiny Slovenskej republiky č. 508/2009 Z. z. ktorou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými a ktorou sa ustanovujú technické zariadenia, ktoré sa považujú za vyhradené technické zariadenia (ďalej len „**vyhláška**“) a pre minimálne dvoch (2) oprávnených osôb zhotoviteľa podľa § 18 ods. 1 vyhlášky. 5. Zhotoviteľ sa zaväzuje vykonávať servisné prehliadky zariadení v cykle a rozsahu stanovenom výrobcom zariadenia v návode na obsluhu a podľa všeobecne záväzných právnych predpisov.. 6. Zhotoviteľ sa zaväzuje zabezpečiť 7. dodávku akéhokoľvek náradia a/alebo pracovných nástrojov/pomôcok/plošín potrebných k vykonaniu diela; 8. prítomnosť trvalého odborného dozoru (šéfmontér) v čase vykonávania servisu na účely kontroly a koordinácie počas vykonávania servisu; 9. na vlastné náklady vypracovanie technologického postupu vykonania jednotlivých častí servisu a analýzy rizík a určenia zodpovednosti svojich zamestnancov a preukázateľného preškolenia, a následne po jeho schválení zo strany objednávateľa bude servis vykonávať v súlade s ním; 10. pri výkone servisu vedenie presnej evidencie činností vykonávaných v rámci plnenia tejto zmluvy vo forme montážneho denníka, ktoré bude predkladať na odsúhlasenie objednávateľovi, pričom montážny denník začne viesť od momentu nadobudnutia účinnosti tejto zmluvy až do momentu ukončenia zmluvy. 11. V prípade zmeny použitých materiálov, surovín, výrobného postupu alebo výrobnej prevádzky, o použití iného výrobcu v súvislosti s realizáciou predmetu zmluvy je zhotoviteľ povinný o takomto kroku informovať objednávateľa a vyžiadať si jeho predchádzajúci písomný súhlas s takouto zmenou, a to minimálne sedem (7) dní pred plánovaním dodaním alebo použitím tejto zmeny. 12. Objednávateľ umožní a zabezpečí pre zhotoviteľa v súvislosti s plnením zmluvy odber elektrickej energie, parkovanie vozidiel v areály objednávateľa, možnosť vykonávať plnenie zmluvy aj počas dní pracovného voľna a pracovného pokoja, pre výkon odborných skúšok a úradných skúšok zariadenia objednávateľa zabezpečí odstavenie plynových horákov z prevádzky na dobu šestnásť (16) hodín. 13. Zhotoviteľ je povinný mať platne uzatvorenú poistnú zmluvu podľa bodu 6.4 VOP. Zhotoviteľ vyhlasuje, že má ku dňu podpisu tejto zmluvy uzatvorené poistenie zodpovednosti za škodu s poisťovňou na poistnú sumu minimálne vo výške 20 000 EUR *(slovom: dvadsať tisíc eur).* 14. Zhotoviteľ sa zaväzuje, že dielo podľa tejto zmluvy bude vykonávať vždy prostredníctvom kľúčových osôb zhotoviteľa, ktoré na tento účel identifikoval vo svojej ponuke a prostredníctvom ktorých preukázal podmienky účasti vo verejnom obstarávaní. Nahradenie niektorej z kľúčových osôb zhotoviteľa je možné výlučne so súhlasom objednávateľa. Navrhovaná osoba, ktorá má nahradiť pôvodnú kľúčovú osobu podľa ponuky zhotoviteľa musí spĺňať rovnakú minimálnu odbornú spôsobilosť podľa súťažných podkladov vo verejnom obstarávaní, požadovanú pre kľúčovú osobu zhotoviteľa, ktorá sa nahrádza. Spôsobilosť novej kľúčovej osoby zhotoviteľa preukazuje zhotoviteľ rovnakými dokladmi, aké boli požadované v súťažných podkladoch vo verejnom obstarávaní. Zhotoviteľ požiada o schválenie novej kľúčovej osoby vopred a objednávateľ sa k navrhovanej osobe vyjadrí do desiatich (10) pracovných dní od doručenia kompletných dokladov preukazujúcich odbornú spôsobilosť (podmienky účasti vo verejnom obstarávaní). 15. Lehota splatnosti faktúry je šesťdesiat (60) dní odo dňa jej doručenia objednávateľovi. | |

* 1. Táto zmluva sa považuje za odstávkovú zmluvu podľa bodu 6.7. VOP: **áno**  ; **nie**
  2. Zhotoviteľ podpisom tejto zmluvy výslovne **súhlasí**  / **nesúhlasí**  s osobitnými ustanoveniami o zasielaní faktúry v elektronickej podobe v zmysle bodu 5.13 VOP.
  3. Zmluvné strany sa dohodli, že táto zmluva je zmluvou rámcovou a ustanovenia tejto zmluvy nemožno vykladať ako povinnosť objednávateľa objednať si u zhotoviteľa dielo alebo diela. Predpokladané množstvo prác a náhradných dielov uvedené v tejto zmluve nie je pre objednávateľa záväzné. Skutočne objednané množstvo prác a náhradných dielov počas trvania tejto zmluvy môže byť nižšie alebo vyššie ako predpokladané množstvo prác a objednávateľ si vyhradzuje právo neobjednať práce. Predmetom fakturácie budú len skutočne poskytnuté práce a dodané náhradné diely.
  4. Skratky a pojmy neuvedené v tejto zmluve majú význam, ako je uvedené vo VOP.

**II. Osobitné ustanovenia pre servisné práce**

* 1. Ak zhotoviteľ poskytol na technologické zariadenie záruku za akosť, alebo ak je predmetom zmluvy vykonávanie servisných prác, zhotoviteľ sa zaväzuje vykonávať servis v súlade s ustanoveniami zmluvy podľa technického manuálu, návodu alebo odporúčania výrobcu technologického zariadenia, a to počas doby trvania záruky za akosť alebo po dobu vykonávania servisných prác podľa zmluvy.
  2. Popis, počet a rozsah servisných prehliadok vyplýva zo zmluvy alebo z technického manuálu, návodu alebo odporúčania výrobcu technologického zariadenia.
  3. Zhotoviteľ je povinný vyhotoviť o každej servisnej prehliadke písomný záznam obsahujúci popis predmetu servisnej prehliadky, vykonané úkony, výsledky servisnej prehliadky, popis zistených vád, menný zoznam zamestnancov zhotoviteľa, ktorí sa podieľali na servise technologického zariadenia a podpis vedúceho zamestnanca zhotoviteľa povereného vykonaním servisu.V prípade zistenia vady je zhotoviteľ povinný v písomnom zázname uviesť, či ide o vadu, na ktorú sa vzťahuje záruka alebo ide o vadu, na ktorú sa záruka nevzťahuje.
  4. V prípade opráv technologických zariadení sa zhotoviteľ zaväzuje použiť nové originálne náhradné diely od výrobcu technologického zariadenia.
  5. Zhotoviteľ môže výnimočne so súhlasom objednávateľa použiť aj náhradné diely od iných výrobcov, ak tieto spĺňajú rovnaké alebo vyššie technické a kvalitatívne parametre menených technologických zariadení alebo ich komponentov. Zhotoviteľ v takom prípade nesie plnú zodpovednosť za to, že tieto diely budú plne kompatibilné a funkčné a technologické zariadenie prevádzkyschopné.V prípade, ak zhotoviteľ pri plnení zmluvy plánuje použiť náhradný diel od iného výrobcu, zhotoviteľ je povinný o tom s primeraným časovým predstihom upovedomiť objednávateľa a informovať ho o cene náhradného dielu.

**III. Skúšky**

* 1. Ak to ustanovenia zmluvy predpokladajú, ak to vyplýva z povahy prác, alebo ak to objednávateľ požaduje, zhotoviteľ je povinný vykonať, a to aj opakovane, skúšky:

1. technologických zariadení potom, ako zhotoviteľ vykoná inštalačné a montážne práce vo vzťahu ku každému jednotlivému technologickému zariadeniu alebo
2. materiálov alebo častí diela, ktoré sú výsledkom stavebných prác.
   1. Náklady na vykonanie skúšok znáša zhotoviteľ.
   2. Ak nie je určený rozsah vykonávaných skúšok, vykonajú sa tie skúšky, ktoré zodpovedajú povahe technologického zariadenia, materiálu alebo časti diela, alebo ktoré sú štandardom v príslušnom technickom odvetví.
   3. Pri hodnotení výsledkov skúšok vezme objednávateľ do úvahy požiadavky na vlastnosti technologického zariadenia, akosť materiálu alebo funkčnosť diela, ako aj dopad ich užívania na prevádzkové a iné vlastnosti diela ako celku.
   4. O riadnom vykonaní skúšok sa spíše záznam o vykonaní skúšky. Skúšky sa budú považovať za vykonané vyhlásením objednávateľa o ich riadnom vykonaní.
   5. Všetky záznamy a protokoly o vykonaní skúšok musia byť spísané v slovenskom jazyku a podpísané zhotoviteľom a objednávateľom.
   6. Ak technologické zariadenie, materiály, dielo, alebo časť diela nevyhovie vykonaným skúškam, každá zo zmluvných strán môže požadovať, aby sa neúspešné skúšky za rovnakých podmienok opakovali. Ak skúšky a/alebo opakované skúšky preukážu, že skúšané technologické zariadenia, materiály, dielo alebo jeho časť má vady, nedorobky, alebo inak nezodpovedá požiadavkám zmluvy, zhotoviteľ je povinný tieto vady alebo nedorobky na vlastné náklady odstrániť, alebo inak uviesť dielo na vlastné náklady do súladu so zmluvou.

**IV. Nakladanie s odpadmi**

* 1. Zhotoviteľ je povinný pri nakladaní s odpadmi dodržiavať zákon č. 79/2015 Z. z. o odpadoch a o zmene a doplnení niektorých zákonov v znení neskorších predpisov (ďalej len „**Zákon o odpadoch**“) a všetky príslušné právne predpisy upravujúce nakladanie s odpadmi. Zhotoviteľ sa najmä, nie však výlučne, zaväzuje v mene objednávateľa plniť všetky povinnosti držiteľa odpadu podľa § 14 Zákona o odpadoch.
  2. Odpad je zhotoviteľ povinný recyklovať a zhodnocovať. Odpad, ktorý sa nedá ďalej recyklovať a zhodnocovať v mieste jeho vzniku, zhotoviteľ zneškodní tak, že ho vytriedi a odovzdá osobám oprávneným nakladať s odpadom podľa Zákona o odpadoch.
  3. Zhotoviteľ zabezpečí roztriedenie, nakládku, prepravu a likvidáciu (zhodnotenie, resp. zneškodnenie) ostatného a nebezpečného odpadu u osôb (spoločností) oprávnených a autorizovaných na nakladanie s odpadmi, a ktoré disponujú platnými rozhodnutiami - súhlasmi na prevádzkovanie zariadenia na zber, zhodnotenie alebo zneškodnenie odpadov, príslušnými prepravnými povoleniami (súhlasmi) a autorizáciami. Tieto doklady predloží zhotoviteľ (e-mailom) alebo v listinnej forme zástupcom objednávateľa v čase uvedenom v zmluve. Ak zhotoviteľ nezabezpečuje prepravu a ďalšie nakladanie s odpadmi sám, je povinný uzatvoriť zmluvu s oprávnenou treťou stranou, pričom zodpovedá za to, že aj táto tretia strana disponuje príslušnými súhlasmi, povoleniami, autorizáciami potrebnými v zmysle platných všeobecne záväzných právnych predpisov v oblasti odpadového hospodárstva.
  4. Zhotoviteľ je povinný viesť priebežnú evidenciu odpadov na evidenčnom liste odpadu pre každý druh odpadu zvlášť. Do poznámky evidenčného listu zhotoviteľ uvedie konečného príjemcu odpadu, ktorý odpad zhodnotil, príp. zneškodnil. Riadne vyplnené evidenčné listy odpadov za príslušný mesiac predkladá zhotoviteľ v elektronickej forme zástupcovi objednávateľa v čase uvedenom v zmluve.
  5. Zhotoviteľ je povinný odovzdať objednávateľovi kópiu strany č. 1 tlačiva sprievodného listu nebezpečného dopadu (ďalej len „**SLNO**“) a kópiu strany č. 4 tlačiva SLNO, originály vážnych lístkov z váhy objednávateľa a vážnych lístkov z váhy konečného príjemcu odpadu v čase uvedenom v zmluve. Zhotoviteľ, ktorý zabezpečuje prepravu nebezpečného odpadu a je podľa § 26, ods.1 Zákona o odpadoch odosielateľom odpadu, na SLNO potvrdí príjem odpadu a kópiu strany č 1 a strany č. 4 SLNO odošle spolu s faktúrou objednávateľovi.
  6. Odpad na nákladných vozidlách musí byť za účelom minimalizácie znečistenia verejných komunikácií zaplachtovaný.
  7. Zhotoviteľ zodpovedá za zabezpečenie odvozu komunálneho odpadu, ktorý vyprodukujú pracovníci zhotoviteľa, jeho subdodávatelia a iné osoby prítomné na stavenisku.

**V. Trvanie zmluvy**

* 1. Táto zmluva sa uzatvára na dobu určitú na dvadsaťštyri (24) mesiacov odo dňa účinnosti tejto zmluvy alebo do vyčerpania stanoveného finančného limitu v rozsahu [●] EUR *(slovom: [●] eur)* bez DPH podľa toho, ktorá skutočnosť nastane skôr.

**VI. Záverečné ustanovenia**

* 1. Objednávateľ ako prevádzkovateľ osobných údajov týmto informuje zhotoviteľa, že jeho osobné údaje, resp. osobné údaje jeho štatutárneho orgánu a jeho kontaktných osôb podľa tejto zmluvy ako dotknutých osôb, spracúva v rozsahu: titul, meno, priezvisko, funkcia, podpis, email, telefónne číslo, na účel uzatvorenia a plnenia tejto zmluvy. Osobné údaje objednávateľ spracúva na základe oprávneného záujmu podľa čl. 6 ods. 1 písm. f) Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) a § 13 ods. 1 písm. f) zákona č. 18/2018 Z. z. o ochrane osobných údajov a o zmene a doplnení niektorých zákonov na riadnom a včasnom plnení tejto zmluvy. Osobné údaje môžu byť poskytnuté orgánom verejnej moci na základe osobitných predpisov; v iných prípadoch sa osobné údaje neposkytujú, ak osobitný zákon neustanoví inak alebo dotknutá osoba na to neudelí dobrovoľný súhlas. Osobné údaje budú spracúvané a uchovávané po dobu trvania zmluvného vzťahu a do uplynutia lehoty na uchovávanie dokumentov podľa zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov. Získané osobné údaje nepodliehajú profilovaniu ani automatizovanému rozhodovaniu. Objednávateľ nezamýšľa prenos osobných údajov do tretej krajiny, ani do medzinárodnej organizácie. Dotknutá osoba má na základe písomnej žiadosti alebo osobne u objednávateľa právo:
     1. žiadať o prístup k svojim osobným údajom a o opravu, vymazanie alebo obmedzenie spracúvania svojich osobných údajov;
     2. namietať spracúvanie svojich osobných údajov;
     3. na prenosnosť osobných údajov;
     4. podať návrh na začatie konania na Úrade na ochranu osobných údajov Slovenskej republiky. Ďalšie informácie o spracúvaní osobných údajov je možné nájsť aj na webovom sídle objednávateľa (ďalej len „**Informácie o ochrane osobných údajov**“).
  2. Zhotoviteľ podpisom zmluvy potvrdzuje že:
     1. správnosť a pravdivosť osobných údajov, ktoré sa ho týkajú a sú uvedené v tejto zmluve;
     2. mu boli poskytnuté Informácie o ochrane osobných údajov;
     3. v rozsahu ustanovenom všeobecne záväznými právnymi predpismi informoval o podmienkach spracúvania osobných údajov iné osoby, ktorých osobné údaje poskytol objednávateľovi v súvislosti s uzatvorením tejto zmluvy (napr. kontaktné osoby, zamestnanci, zástupcovia, subdodávatelia).
  3. Zhotoviteľ sa zaväzuje pri vykonávaní prác podľa tejto zmluvy neporušovať zákaz nelegálneho zamestnávania v zmysle zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov (ďalej len „**zákon o nelegálnej práci a nelegálnom zamestnávaní**“) a vyhlasuje, že dielo nebude vykonávané prostredníctvom žiadneho pracovníka, ktorého by nelegálne zamestnával či už priamo zhotoviteľ alebo jeho subdodávatelia. V prípade,  ak v dôsledku porušenia vyššie uvedeného záväzku, alebo nepravdivosti vyššie uvedeného vyhlásenia, alebo nesplnenia povinností vyplývajúcich zhotoviteľovi zo zákona o nelegálnej práci a nelegálnom zamestnávaní, bude objednávateľovi uložená pokuta, alebo akákoľvek ďalšia sankcia, či uplatnený akýkoľvek nárok, je zhotoviteľ povinný tieto v plnom rozsahu uhradiť objednávateľovi. Takéto konanie zhotoviteľa sa bude považovať za podstatné porušenie tejto zmluvy s právom objednávateľa od tejto zmluvy odstúpiť.
  4. Zhotoviteľ je povinný zabezpečiť dodržiavanie Zásad práce a správania sa zamestnancov dodávateľa.
  5. Neoddeliteľnou súčasťou zmluvy sú nasledovné prílohy:

|  |  |
| --- | --- |
| **Zoznam príloh:** | |
| 1. | Opis predmetu zákazky |
| 2. | Cena |
| 3. | Zásady práce a správania sa zamestnancov dodávateľa |

* 1. Táto zmluva je vyhotovená v troch (3) rovnopisoch, z toho dve (2) pre objednávateľa a jeden (1) rovnopis pre zhotoviteľa.

|  |  |
| --- | --- |
| V ........................... dňa ............................ | V ........................... dňa ............................ |
| **Objednávateľ:**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Odvoz a likvidácia odpadu a.s. v skratke: OLO a.s.**  [meno, priezvisko a funkcia] | **Zhotoviteľ:**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **[obchodné meno]**  [meno, priezvisko a funkcia] |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Odvoz a likvidácia odpadu a.s**. **v skratke: OLO a.s.**  [meno, priezvisko a funkcia] | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **[obchodné meno]**  [meno, priezvisko a funkcia] |